ლედი გაგას ჯილდოები და ნომინაციები
ლედი გაგა — ამერიკელი პოპ-მომღერალი და სიმღერების ავტორი, რომელმაც მიიღო ჯილდოები და ნომინაციები თავისი წვლილის შეტანისთვის მუსიკის ინდუსტრიაში. მან პოპულარობა მოიპოვა 2008 წელს თავისი სადებიუტო ალბომით The Fame. ალბომმა მოიპოვა რამდენიმე ჯილდო და ასევე წარდგენილი იქნა გრემის ჯილდოს ექვს ნომინაციაზე, მათ შორის წლის ალბომის კატეგორიაში. გრემის 52-ე დაჯილდოებაზე ალბომმა გაიმარჯვა ნომინაციაში საუკეთესო ელექტრონული/დენს ალბომი, ხოლო მისმა სინგლა Poker Face გაიმარჯვა საუკეთესო დენს ჩანაწერის ნომინაციაში. 2010 წლის BRIT Awards-ზე ალბომმა ასევე გაიმარჯვა საუკეთესო საერთაშორისო ალბომის ნომინაციაში. გაგას შემდგომი EP — The Fame Monster გამოიცა 2009 წელს, სინგლებით Bad Romance და Telephone. ორივე სინგლის ვიდოე MTV-ის მუსიკალური ვიდეოების დაჯილდოებაზე (VMA) წარდგენილი იქნა რეკორდულ 13 ნომინაციაში, რომლიდანაც გაიმარჯვა 8 ნომინაციაში. დაჯილდოების ისტორიაში გაგა გახდა პირველი არტისტი რომელმაც ერთ საღამოს მიიღო 13 ნომინაცია და ასევე ის გახდა პირველი ქალი სოლო არტისტი რომელმლის ორი ვიდეო ერთ წელს იქნა წლის ვიდოს ნომინაციაზე წარდგენილი. 2011 წელს გაგა წარდგენილი იქნა გრემის ექვს ნომინაციაში, საიდანაც გაიმარჯვა სამ ნომინაციაში: საუკეთესო პოპ ვოკალური ალბომი — The Fame Monster, და საუკეთესო პოპ ვოკალური შესრულება და საუკეთესო მოკლემეტრაჟიანი მუსიკალური ვიდეო — Bad Romance. გაგას მეორე სტუდიური ალბომი Born This Way (2011) გრემის 54-ე დაჯილდოებაზე წარდგენილი იქნა სამ ნომინაციაზე, მათ შორის ზედიზედ მესამე წლის ალბომის ნომინაციაზე. მომდევნო წელს ხალხის რჩეულის დაჯილდოებაზე ალბომმა გაიმარჯვა წლის ალბომის ნომინაციაში. მისი პირველი სინგლის Born This Way მუსიკალურმა ვიდეომ, გაიმრაჯვა ორ VMA-ს ნომინაციაში, მათ შორის საუკეთესო ქალი არტისტის ვიდეო. მისმა მესამე სტუდიურმა ალბომმა ARTPOP (2013) გაიმარჯვა მსოფლიოს საუკეთესო ქალი არტისტის ალბომის ნომინაციაში 2014 წლის მსოფლიო მუსიკალური დაჯილდოებაზე. იმავე წლის დასასრულს გაგამ და ამერიკელმა ჯაზ მომღერალმა ტონი ბენეტი გამოუშვეს ერთობლივი ჯაზის სტანდარტების ალბომი Cheek to Cheek (2014), რომელმაც გრემის 57-ე დაჯილდოებაზე გამიარჯვა ნომინაციაში საუკეთესო ტრადიციული პოპ ვოკალური ალბომი. 2015 წელს გაგამ გამოუშვა სიმღერა Til It Happens to You დოკუმენტური ფილმისათვის სანადირო ადგილი. სიმღერამ გაიმარჯვა სატელიტის დაჯილდოების და ემის ჯილდოს საუკეთესო ორიგინალური სიმღერის ნომინაციებში, სიმღერა ასევე წარდგენილი იქნა ოსკარის 88-ე დაჯილდოებაზე და გრემის დაჯილდოებაზე. იმავე წელს ჟურნალმა ბილბორდი გაგა დაასახელა წლის ქალბატონად. გაგა გახდა პირველი ქალი არტისტის რომელმაც RIAA-სგან მიიღო ციფრული ბრილიანტის ჯილდო და ასევე გახდა პირველი არტისტის რომელსაც სიმღერების ავტორთა დიდების დარბაზისგან გადაეცა თანამედროვე აიკონის ჯილდო. 2015 წელს გაგამ მონაწილეობა მიიღო ტელესერიალის ამერიკული საშინელებათა ისტორია მეხუთე სეზონში სასტუმრო, სადაც შესრულებული როლისათვის მიიღო ოქროს გლობუსის ჯილდო ნომინაციაში საუკეთესო მსახიობი ქალი მინისერიალში. გაგას ასევე მიღებული აქვს ემის ჯილდოს ორი ნომინაცია სპეციალური სატელევიზიო კონცერტებისთვის Lady Gaga Presents the Monster Ball Tour: At Madison Square Garden და Tony Bennett and Lady Gaga: Cheek to Cheek Live!. მუსიკალური ჯილდოების გარდა, გაგას მიღებული აქვს რამდენიმე ჯილდო და ნომინაციები მისი მხატვრული და ფილანთროპული ძალისხმევისთვის. 2013 წელს ჟურნალ ტაიმის მკითხველთა გამოკითხვაში მან დაიკავა ნომერ მეორე პოზიცია როგორც ბოლო ათი წლის ყველაზე გავლენიანი ადამიანი.